
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 231 

20 Νοεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

337. Αναβάθμιση Γραφείου Συμβούλου Οικονομικών 
και Εμπορικών Υποθέσεων (Ο.Ε.Υ.) στην Ομο¬ 
σπονδιακή Δημοκρατία της Γιουγκοσλαβίας σε 
Γραφείο Γενικού Συμβούλου Οικονομικών και 


Εμπορικών Υποθέσεων . 1 

338. Γνωμοδοτική Επιτροπή Παιγνίων (Γ.Ε.Π.) . 2 


339. Ρύθμιση θεμάτων αδειών αστυνομικού προσωπι¬ 
κού κατά τροποποίηση του Π.Δ. 27/1986 (Α' 11) 3 

ΚΑΝΟΝΙΣΜΟΙ 

Σύσταση, λειτουργία, διοίκηση και διαχείριση Εκκλη¬ 
σιαστικού Μουσείου υπό την επωνυμίαν «ΑΓΙΟΣ 
ΑΠΟΣΤΟΛΟΣ ΑΠΟΛΛΩ» και αιθούσης Διαλέ¬ 
ξεων - Εκθέσεων υπό την επωνυμίαν «ΑΓΙΟΣ 
ΑΠΟΣΤΟΛΟΣ ΙΟΥΣΤΟΣ» της Ιερός Μητροπό- 
λεως Κορίνθου . 4 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας με¬ 
ταξύ των Κυβερνήσεων της Ελληνικής Δημοκρα¬ 
τίας και της Δημοκρατίας της Αρμενίας για συ¬ 
νεργασία στους τομείς της εκπαίδευσης, του πο¬ 
λιτισμού και της επιστήμης» (Αθήνα, 16.12. 
1994) . 5 

Ανακοίνωση για τη θέση σε ισχύ της «Συμφωνίας με¬ 
ταξύ του Υπουργείου Δημόσιας Τάξης της Ελλη¬ 
νικής Δημοκρατίας και του Υπουργείου Εσωτερι¬ 
κών της Δημοκρατίας της Αρμενίας» (Αθήνα, 
18.6.1996) . 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 337 
Αναβάθμιση Γ ραφείου Συμβούλου Οικονομικών και Εμπο¬ 
ρικών Υποθέσεων (Ο.Ε.Υ.) στην Ομοσπονδιακή Δημο¬ 
κρατία της Γ ιουγκοσλαβίας σε Γ ραφείο Γ ενικού Συμ¬ 
βούλου Οικονομικών και Εμπορικών Υποθέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 2 του Ν. 2297/1995 «Οργάνωση 
και λειτουργία των Γ ραφείων Οικονομικών και Εμπορικών 
Υποθέσεων του Υπουργείου Εθνικής Οικονομίας και άλ¬ 
λες διατάξεις» (ΦΕΚ Α' 50). 

β. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ.Α') όπως αυτό προ¬ 
στέθηκε με το άρθρο 27 του Ν. 2081 /1992 «Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών 
επαγγελματιών και άλλες διατάξεις» (ΦΕΚ 154 τ.Α') και 
τροποποιήθηκε με το άρθρο 1 παρ. 2 του Νόμου 2469/97 
(ΦΕΚ 38 τ. Α'). 

2. Την κοινή απόφαση του Πρωθυπουργού και του Υπ. 
Εθν. Οικονομίας με αριθ. 34001. ΔΙΟΕ 1957/9.10.1996, 
«Καθορισμός αρμοδιοτήτων των Υφυπουργών Εθνικής Οι¬ 
κονομίας» (ΦΕΚ 937 τ.Β'/14.10.96). 

3. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α/ 
4.10.96 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 
922/Β/7.10.96). 

4. Το γεγονός ότι από τις διατάξεις αυτού του διατάγμα¬ 
τος δεν προκαλείτα δαπάνη σε βάρος του κρατικού προϋ¬ 
πολογισμού. 

4. Τη γνωμοδότηση με αριθμ. 447/1997 του Συμβου¬ 
λίου της Επικράτειας, μετά από πρόταση των Υπουργών 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Εσωτερικών, Δημ. Διοίκησης και Αποκέντρωσης, Εξωτε¬ 
ρικών και των Υφυπουργών Οικονομικών και Εθνικής Οι¬ 
κονομίας, αποφασίζουμε: 

Άρθρο μόνο 

Το Γραφείο Συμβούλου Οικονομικών και Εμπορικών 
Υποθέσεων που αναφέρεται στο άρθρο 1, παρ. 4β του Ν. 
2297/95 (ΦΕΚ 50 τ.Α'), αναβαθμίζεται σε Γραφείο Γενι¬ 
κού Συμβούλου Οικονομικών και Εμπορικών Υποθέσεων 
και λειτουργεί στην Πρεσβεία Βελιγραδιού με έδρα τη Βε¬ 
λιγράδι και Περιφέρεια Αρμοδιότητας την Ομοσπονδιακή 
Δημοκρατία της Γιουγκοολαβίας. 

Στον Υφυπουργό Εθνικής Οικονομίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 12 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΛ. ΠΑΠΑΔΟΠΟΥΛΟΣ ΘΕΟΔ. ΠΑΓΚΑΛΟΣ 


ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΑΛΕΞ. ΜΠΑΛΤΑΣ 


ΥΦΥΠ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 338 
Γνωμοδοτική Επιτροπή Παιγνίων (Γ.Ε.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 11 του άρθρου 8 του 
Ν. 2515/1997 (ΦΕΚ Α' 154). 

2. Τις διατάξεις του άρθρου 29Α του Ν. 1558/1985, 
«Κυβέρνηση και Κυβερνητικά Όργανα» (ΦΕΚ Α' 137) 
όπως προστέθηκε με το άρθρο 27 του Ν. 2081/1992 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/1987 κ.λπ.» (ΦΕΚ Α' 154) και 
τροποποιήθηκε με το άρθρο 1, παράγραφος 2α του Ν. 
2469/1997 (ΦΕΚ Α’ 38). 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται πρόσθετη δαπάνη οε βάρος 
του Κρατικού Προϋπολογισμού. 

4. Την 505/1997 γνωμοδότηση του Συμβουλίου της 
Επικράτειας. 

Με πρόταση του Υπουργού Οικονομικών αποφασί¬ 
ζουμε: 


Άρθρο 1 

Έργο της Επιτροπής 

Η Γνωμοδοτική Επιτροπή Παιγνίων (Γ.Ε.Π.) που συστή- 
θηκε με τις διατάξεις του άρθρου 8, παράγραφος 11 του 
Ν. 2515/1997 (ΦΕΚ Α' 154) και υπάγεται στον Υπουργό 
Οικονομικών, έχει ως έργο τον προσδιορισμό και την πα¬ 
ρακολούθηση όλου του πλαισίου έγκρισης, λειτουργίας 
και ελέγχου, των παντός είδους παιγνίων, τα οποία λει¬ 
τουργούν ή θα λειτουργήσουν στην Επικράτεια, επί των 
παντός είδους ηλεκτρονικών, ηλεκτρικών ή μηχανικών 


παιγνιομηχανημάτων και επί των ειδικά διασκευασμένων 
τραπέζιών για παιγνιόχαρτα. 

Άρθρο 2 

Αρμοδιότητες της Επιτροπής 

Η Γνωμοδοτική Επιτροπή Παιγνίων (Γ.Ε.Π.) μελετά και 
εισηγείται στον Υπουργό Οικονομικών για τα εξής θέματα: 

α. Τη διαμόρφωση ή αναπροσαρμογή των τελών- 
εσόδων υπέρ του Δημοσίου από τη λειτουργία των παι- 
γνίων καθώς και για τους τρόπους και τις μεθόδους βεβαί¬ 
ωσης και είσπραξης αυτών. 

β. Την έκδοση οδηγιών προς τα αρμόδια ελεγκτικά όρ¬ 
γανα, για τον τεχνικό και οικονομικό έλεγχο καθώς και τον 
τρόπο βεβαίωσης και απόδειξης των παραβάσεων που τυ¬ 
χόν διενεργούνται κατά την εγκατάσταση, διενέργεια και 
λειτουργία των παντός είδους παιγνίων επί των ηλεκτρονι¬ 
κών, ηλεκτρικών ή μηχανικών παιγνιομηχανημάτων και επί 
των ειδικά διασκευασμένων τραπέζιών για παιγνιό¬ 
χαρτα. 

γ. Τις τεχνικές απαιτήσεις (προδιαγραφές) των ηλε¬ 
κτρονικών, ηλεκτρικών και μηχανικών παιγνιομηχανημά¬ 
των καθώς επίσης για το πρόγραμμα ελέγχου και δοκιμών 
πιστοποίησης της καταλληλότητας των παιγνιομηχανημά- 
των αυτών. 

δ. Την έκδοση αδειών «κατασκευαστών», «προμηθευ¬ 
τών» και «διανομέων». «Κατασκευαστής», «προμηθευ- 
τής», ή «διανομέας», νοείται το φυσικό ή νομικό πρόσωπο 
το οποίο αντίστοιχα κατασκευάζει, παράγει, συναρμολο¬ 
γεί, προγραμματίζει, τροποποιεί ή προμηθεύει, πωλεί, με- 
ταπωλεί, εκμισθώνει, προωθεί, προσφέρει ή διανέμει παι- 
γνιομηχανήματα και τμήματα (ανταλλακτικά ή υποσυστή¬ 
ματα) αυτών. 

ε. Το σχηματισμό κάθε παιγνίου και την ένταξη αυτού 
στην αντίστοιχη κατηγορία, με βάση την υφιστάμενη νο¬ 
μοθεσία, είτε ο χαρακτηρισμός αυτός ζητείται από κατα¬ 
σκευαστή, προμηθευτή, διανομέα ή καταστηματάρχη 
εκμεταλλευτή, είτε ο χαρακτηρισμός αυτός ζητείται ως 
τεχνική πραγματογνωμοσύνη από αρμόδια δικαστική ή 
άλλη αρχή. 

στ. Τη λήψη των απαιτουμένων διοικητικών μέτρων στα 
πλαίσια της υφιστάμενης νομοθεσίας ή τη λήψη νομοθετι¬ 
κών μέτρων με την προετοιμασία και τη σύνταξη σχετικών 
διατάξεων. 

ζ. Την επιστημονική συνεργασία της με ερευνητικά και 
Πανεπιστημιακά ιδρύματα, για θέματα τεχνικά και οικονο¬ 
μικά. 

η. Την ανάθεση με σύμβαση έργου σε τεχνικούς, οικο¬ 
νομικούς ή άλλους συμβούλους ημεδαπούς ή αλλοδαπούς 
για τη συγκέντρωση απαραίτητων τεχνικών, οικονομικών ή 
άλλων πληροφοριών που αφορούν στα παντός είδους παί- 
γνια και 

θ. Την έκδοση κανονισμών και αναλυτικών οδηγιών, για 
κάθε ζήτημα που αφορά στην εξειδίκευση και άσκηση 
όλων των πιο πάνω αρμοδιοτήτων, καθώς επίσης για τυχόν 
τροποποιήσεις, καταργήσεις, συμπληρώσεις και κωδικο¬ 
ποιήσεις των κανονισμών και οδηγιών αυτών. 

Άρθρο 3 

Συγκρότηση Επιτροπής και αποδοχές μελών 

1. Η Γνωμοδοτική Επιτροπή Παιγνίων (Γ.Ε.Π.) συγκρο¬ 
τείται από επτά (7) μέλη, τα οποία ορίζονται με απόφαση 
του Υπουργού Οικονομικών ως εξής: 

α. Ένα διατελέσαντα ή διατελούντα καθηγητή ή ανα¬ 
πληρωτή ή επίκουρο καθηγητή Πληροφορικής Ανωτάτου 
Εκπαιδευτικού ιδρύματος, ως Πρόεδρο. 

β. Ένα μέλος, με ειδικές γνώσεις στο αντικείμενο των 
παιγνίων, το οποίο αναπληρώνει τον Πρόεδρο οε περί¬ 
πτωση απουσίας ή κωλύματός του. 

γ. Τον εκάστοτε Προϊστάμενο της Διεύθυνσης Τελών 
και Ειδικών Φορολογιών ή τον Προϊστάμενο Τμήματος αυ¬ 
τής, ως μέλος. 

δ. Έναν υπάλληλο του κλάδου Πληροφορικής Επιστή¬ 
μης Η/Υ, ειδικότητας 3οίίνν3Γβ, του ΚΕΠΥΟ, ως μέλος. 

ε. Έναν υπάλληλο του κλάδου Πληροφορικής Επιστή¬ 
μης Η/Υ, ειδικότητας ΗβιΌννατθ, του ΚΕΠΥΟ, ως μέλος. 

στ. Έναν εκπρόσωπο της Ομοσπονδίας Συλλόγων Ηλε¬ 
κτρονικών Παιχνιδιών Ελλάδος (Ο.Σ.Η.Π.Ε.), που υποδει¬ 
κνύεται από το Δ.Σ. αυτής, ως μέλος. 

ζ. Έναν υπάλληλο της Διεύθυνσης Τελών και Ειδικών 
Φορολογιών, ως μέλος, ο οποίος θα εκτελεί και χρέη 
Γραμματέα της Επιτροπής. 

2. Η θητεία της Επιτροπής είναι τριετής και δϋναται να 
ανανεώνεται για μια μόνο φορά. Σε περίπτωση αντικατά¬ 
στασης ή πλήρωσης κενής θέσης μέλους της Επιτροπής, 
η θητεία του νέου μέλους, ορίζεται για το υπόλοιπο διά¬ 
στημα, μέχρι τη λήξη της θητείας της Επιτροπής. 

3. Η αποζημίωση των μελών της Επιτροπής είναι μηνιαία 
και το ύψος της καθορίζεται και αναπροσαρμόζεται με 
απόφαση του Υπουργού Οικονομικών. 

Αρθρο 4 

Προσόντα - Κωλύματα μελών της Επιτροπής 

1. Τα διοριζόμενα μέλη της Επιτροπής πρέπει να διακρί- 
νονται για το ήθος, τις ικανότητες και τη γνώση του αντι¬ 
κειμένου αυτής. 

2. Ως μέλη της Επιτροπής δεν διορίζονται ή εκπίπτουν 
αυτοδίκαια του αξιώματος τους εφόσον: 

α. Έχουν καταδικαστεί με τελεσίδικη καταδικαστική 
απόφαση για αδίκημα που αποτελεί κώλυμα διορισμού ή 
συνεπάγεται έκπτωση δημόσιου υπαλλήλου, σύμφωνα με 
τις διατάξεις της ισχύουσας νομοθεσίας. 

β. Οι ίδιοι, ή οι σύζυγοι και τα τέκνα αυτών έχουν ενεργό 
συμμετοχή ή εξαρτούν συμφέρον από την κατασκευή, 
προμήθεια, διανομή ή εκμετάλλευση παιγνιομηχανημάτων 
ή παιγνίων με εξαίρεση το μέλος της Επιτροπής, υπό στοι¬ 
χείο στ της παραγράφου 1 του άρθρου 3 του παρόντος. 

3. Τα μέλη της Επιτροπής κατά τη διάρκεια της θητείας 
τους δεν επιτρέπεται να συμμετέχουν σε καταστατικά όρ¬ 
γανα πολιτικών κομμάτων. 

Αρθρο 5 

Λειτουργία της Επιτροπής 

1. Η Επιτροπή βρίσκεται σε απαρτία όταν είναι παρών ο 
Πρόεδρος και τρία (3) τουλάχιστον μέλη της. Σε περί¬ 
πτωση απουσίας του Γραμματέα, Γραμματέας ορίζεται 
από τον Πρόεδρο, ένα εκ των παρισταμένων μελών της 
Επιτροπής. 

2. Οι αποφάσεις λαμβάνονται με απλή πλειοψηφία των 
παρόντων μελών. Σε περίπτωση ισοψηφίας, υπερισχύει η 
γνώμη με την οποία τάσσεται η ψήφος του Προέδρου. 

3. Ο Πρόεδρος συγκαλεί και διευθύνει τις εργασίες της 
Επιτροπής. Η Επιτροπή συνεδριάζει στο Υπουργείο Οικο¬ 
νομικών σε χώρο και ώρες που ορίζονται από τον Πρόεδρο 
αυτής, τακτικά, μία φορά την εβδομάδα και έκτακτα, κατά 


την κρίση του Προέδρου, ανάλογα με τις ειδικότερες ανά¬ 
γκες και το έργο της Επιτροπής, εντός και εκτός του κανο¬ 
νικού ωραρίου εργασίας των Δημοσίων Υπηρεσιών, χωρίς 
περιορισμό ωρών και εξαιρέσιμων ημερών ή αργιών. 

4. Για κάθε συνεδρίαση τηρούνται πρακτικά με ευθύνη 
του Προέδρου και του Γ ραμματέα της Επιτροπής. 

5. Μέλος της Επιτροπής που απουσιάζει αδικαιολόγητα 
επί τρεις (3) συνεχόμενες συνεδριάσεις αντικαθίσταται με 
απόφαση του Υπουργού Οικονομικών ύστερα από πρό¬ 
ταση της Επιτροπής. Το νέο μέλος διορίζεται για το υπό¬ 
λοιπο της θητείας, του αντικαθιστώμενου μέλους. 

6. Η Επιτροπή για την εκτέλεση του έργου της, όταν το 
κρίνει απαραίτητο μπορεί να ζητά πληροφορίες και στοι¬ 
χεία σχετικά με το έργο και την αποστολή της, από 
οποιεσδήποτε Υπηρεσίες του Υπουργείου Οικονομικών, 
οι οποίες υποχρεούνται στην παροχή αυτών, ή και από άλ¬ 
λες αρμόδιες Υπηρεσίες, ύστερα από σχετικό προφορικό 
ή γραπτό αίτημα. Η Επιτροπή μπορεί, όταν το κρίνει απα¬ 
ραίτητο, να καλεί στις συνεδριάσεις της οποιοδήποτε 
άτομο ή φορέα, ή κλιμάκιό της να επισκέπτεται αυτούς για 
την παροχή πληροφοριών ή στοιχείων που θεωρεί χρή¬ 
σιμα, για την αποτελεσματικότερη διεξαγωγή του έργου 
της. 

7. Η Επιτροπή με ευθύνη του Προέδρου και του Γραμ¬ 
ματέα της υποβάλλει κατ’ έτος προς τον Υπουργό Οικονο¬ 
μικών έκθεση των πεπραγμένων της. 

Άρθρο 6 

Τελικές διατάξεις και έναρξη ισχύος 

1. Οι διατάξεις του παρόντος, δεν εφαρμόζονται για τα 
παντός είδους παίγνια τα οποία εγκαθίστανται επί των 
ηλεκτρονικών, ηλεκτρικών ή μηχανικών παιγνιομηχανημά- 
των και επί των ειδικά διασκευασμένων τραπέζιών και λει¬ 
τουργούν στους χώρους των καζίνο του Ε.Ο.Τ. και στους 
χώρους των καζίνο του Ν. 2206/1994. 

2. Η ισχύς των διατάξεων του παρόντος Διατάγματος 
αρχίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 12 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 339 
Ρύθμιση θεμάτων αδειών αστυνομικού προσωπικού κατά 
τροποποίηση του Π.Δ. 27/1986 (Α' 11). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παράγραφος 1 εδάφ. θ' 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
του Ν. 1590/1986 (Α' 49). 

2. Τις διατάξεις του Π.Δ. 137/1986 «Συγκρότηση της 

Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση των κανονιστικών διαταγμά¬ 
των και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(Α' 36). 

4. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 του Ν. 2469/1997 (Α'38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

6. Την υπ’ αριθμ. 492/1997 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Στην παράγραφο 4 του άρθρου 2 του Π.Δ. 27/1986 
«Άδειες προσωπικού της Γενικής Γραμματείας Δημόσιας 
Τάξης του Υπουργείου Εσωτερικών και Δημόσιας Τάξης» 
(Α' 11) προστίθεται εδάφιο ως εξής: 

«Κατ’ εξαίρεση για όσους επανέρχονται από το εξωτε¬ 
ρικό όπου συμμετείχαν σε ειρηνευτικές αποστολές υπό 
την αιγίδα του Οργανισμού των Ηνωμένων Εθνών, της Ευ¬ 
ρωπαϊκής Ένωσης ή άλλων Διεθνών Οργανισμών, η ως 
άνω άδεια μπορεί να χορηγείται καθόλο το επόμενο ημε- 
μερολογιακό έτος με δυνατότητα έναρξης αυτής μέχρι και 
την 31 η Δεκεμβρίου». 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 
-♦- 

ΚΑΝΟΝΙΣΜΟΙ 

(4) 

ΚΑΝΟΝΙΣΜΟΣ ΥΠ’ ΑΡΙΘ. 97/1997 
Σύσταση, λειτουργία, διοίκηση και διαχείριση Εκκλησια¬ 
στικού Μουσείου υπό την επωνυμίαν «ΑΓΙΟΣ ΑΠΟ¬ 
ΣΤΟΛΟΣ ΑΠΟΛΛΩ» και αιθούσης Διαλέξεων - Εκθέ¬ 
σεων υπό την επωνυμίαν «ΑΓΙΟΣ ΑΠΟΣΤΟΛΟΣ ΙΟΥ- 

ΣΤΟΣ» της Ιεράς Μητροπόλεως Κορίνθου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παράγρ. 4 και 45 πα- 
ράγρ. 5 του Νόμου 590/1997 «Περί του Καταστατικού 
Χάρτου της Εκκλησίας της Ελλάδος». 


2. Την υπ’ αριθμ. 249/28.11.1996 Πράξιντου Σεβ. Μη¬ 
τροπολίτου Κορίνθου Παντελεήμονος. 

3. Την υπ’ αριθμ. 1827/28.11.1996 Πρότασιν του αυ¬ 
τού Σεβ. Μητροπολίτου. 

4. Την από 8.1.1997 Γνωμοδότησιν του Νομικού Γρα¬ 
φείου της Ιεράς Συνόδου της Εκκλησίας. 

5. Την από 10.1.1997 Απόφασιν της Διαρκούς Ιεράς 
Συνόδου. 

6. Την από 31.7.1997 Απόφασιν Αυτής, ψηφίζει: 

Τον υπ' αριθμ. 97/1997 ΚΑΝΟΝΙΣΜΟΝ, έχονταούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 97/1997 
Περί συστάσεως, λειτουργίας, διοικήσεως και διαχειρί- 
σεως Εκκλησιαστικού Μουσείου υπό την επωνυμίαν 
«ΑΓΙΟΣ ΑΠΟΣΤΟΛΟΣ ΑΠΟΛΛΩ» και αιθούσης Διαλέ¬ 
ξεων - Εκθέσεων υπό την επωνυμίαν «ΑΓΙΟΣ ΑΠΟ¬ 
ΣΤΟΛΟΣ ΙΟΥΣΤΟΣ» της Ιεράς Μητροπόλεως Κορίν¬ 
θου. 

ΚΕΦΑΛΑΙΟΝ Α' 

Σύσταση, Έδρα, Σφραγίδα και Σκοπός 
Άρθρον 1 

Συνιστώνται εις την Ιεράν και Αποστολικήν Μητρόπολιν 
Κορίνθου, εις την κωμόπολιν Αρχαίας Κορίνθου: α) Εκ¬ 
κλησιαστικόν Μουσείον υπό την επωνυμίαν «ΑΓΙΟΣ ΑΠΟ¬ 
ΣΤΟΛΟΣ ΑΠΟΛΛΩ» και β) Αίθουσα Διαλέξεων - Εκθέ¬ 
σεων υπό την επωνυμίαν «ΑΓΙΟΣ ΑΠΟΣΤΟΛΟΣ ΙΟΥ- 
ΣΤΟΣ», τα οποία θα εγκατασταθούν εις το διώροφον κτί- 
ριον, το οποίον ανήκει εις τον Ιερόν Προσκυνηματικόν 
Ναόν Αγίων Αναργύρων Αρχαίας Κορίνθου, εις τον άνω 
όροφον το Εκκλησιαστικόν Μουσείον και εις το ισόγειον ή 
Αίθουσα Διαλέξεων. 

Άρθρον 2 

Το Εκκλησιαστικόν Μουσείον και η Αίθουσα της Αρ¬ 
χαίας Κορίνθου έχουν ιδίαν σφραγίδα κυκλικήν, η οποία 
φέρει πέριξ τας λέξεις «ΕΚΚΛΗΣΙΑΣΤΙΚΟΝ ΜΟΥΣΕΙΟΝ 
ΑΡΧΑΙΑΣ ΚΟΡΙΝΘΟΥ ΚΑΙ ΑΙΘΟΥΣΑ» εις το κέντρο δε 
Σταυρόν. 

Άρθρον 3 

Σκοπός και αποστολή του Εκκλησιαστικού Μουσείου 
και της Αιθούσης, είναι κυρίως ή συγκέντρωσις, διαφύλα- 
ξις και κατάλληλος έκθεσις αντικειμένων Παραδοσιακών 
και Λαογραφικών κάθε μορφής και είδους, Παραδοσιακών 
Εθνικών Ενδυμασιών, Ιερών Εικόνων, Ιερών Σκευών, Ιε¬ 
ρών Αμφίων, Βιβλίων, εγγράφων, Αρχείων κ.λπ. σχετι¬ 
κών. 

ΚΕΦΑΛΑΙΟ Β' 

Αντικείμενα του Εκκλησιαστικού Μουσείου 
Άρθρον 4 

1. Το Εκκλησιαστικόν Μουσείον πλουτίζει τας σύλλογός 
του με δωρεάς ιδιωτών, Ιερών Ναών, Ιερών Μονών ή Κρα¬ 
τικών Υπηρεσιών, η Ν.Π.Δ. και Ιδιωτικού Δικαίου, καθώς 
και με αγοράς ή ανταλλαγάς. 

2. Ουδέν αντικείμενον εκ των ανωτέρω, το οποίον προ¬ 
έρχεται από δωρεάς, κληρονομιάς ή κληροδοσίας, εκτίθε¬ 
ται εις το Μουσείον, άνευ προηγουμένης αποδοχής αυ¬ 
τού, δι’ αποφάσεως του Διοικητικού Συμβουλίου. 

3. Ουδεμΐα αγορά ή ανταλλαγή ενεργεΐται υπό του Μου¬ 
σείου, άνευ προηγούμενης αποφάσεως του Διοικητικού 
Συμβουλίου. 

4. Δια τα δωρούμενα μεμονωμένως αντικείμενα ή σύλ¬ 
λογός σημαντικής αξίας, είναι δυνατόν να αναγράφεται το 
όνομα του Δωρητού εις εμφανές σημείον, κατόπιν αποφά¬ 
σεως του Διοικητικού Συμβουλίου. 

5. Αντικείμενον το οποίον εγένετο αποδεκτόν εις το Εκ¬ 
κλησιαστικόν Μουσείον και κατεγράφη, δι' ουδένα άλλον 
λόγον επιτρέπεται να εξαχθή, ει μη μόνον εις δύο περι¬ 
πτώσεις, ήτοι: α) Όταν πρόκειται δια πρόληψιν ή περιστο¬ 
λήν φθοράς αυτού (προς διόρθωσιν), προσωπική ευθύνη 
του Διευθυντού και αποφάσει του Διοικητικού Συμβουλίου 
και β) Δια χρήσιν αυτών εις εορταστικάς εκδηλώσεις και 
παραστάσεις, πάντοτε τη ευθύνη του Διευθυντού και απο- 
φάσει του Διοικητικού Συμβουλίου. 

6. Δι' αποφάσεως του Διοικητικού Συμβουλίου είναι 
δυαντόν να λειτουργήση εις το Εκκλησιαστικόν Μουσείον 
Αρχαίας Κορίνθου και Ιστορικόν Αρχείον Κορινθίας. 

7. Το Εκκλησιαστικόν Μουσείον της Ιεράς Μητροπό- 
λεως Κορίνθου, επί της οδού Αποστόλου Παύλου αριθμ. 
71, είναι ανεξάρτητον από το Εκκλησιαστικόν Μουσείον 
Αρχαίας Κορίνθου, την Αίθουσα Διαλέξεων και το Ιερόν 
Προσκύνημα των Αγίων Αναργύρων εις την Αρχαίαν Κόριν¬ 
θον. Έκαστον τούτων διοικείται αυτοτελώς, με ιδικόν του 
Διοικητικόν Συμβούλιον και Διεύθυνσιν. Κατόπιν συνενοή- 
σεως των Διοικητικών Συμβουλίων των Μουσείων, δύνα- 
νται να μεταφέρονται διάφορος μουσειακά αντικείμενα 
από το εν εις το άλλον Μουσείον, εάν πρακτικοί λόγοι επι¬ 
βάλλουν τούτο. 

ΚΕΦΑΛΑΙΩΝ Γ' 

Διοικητικόν Συμβούλιον και αρμοδιότητες αυτού 
'Αρθρον 5 

1. Το Εκκλησιαστικόν Μουσείον Αρχαίας Κορίνθου και η 
Αίθουσα Διαλέξεων διοικείται υπό πενταμελούς Διοικητι¬ 
κού Συμβουλίου, απαρτιζομένου υπό του Μητροπολίτου 
Κορίνθου, ως Προέδρου ή του Αναπληρωτού αυτου, ορι- 
ζομένου υπό του Μητροπολίτου, εκ δύο Κληρικών πτυ- 
χιούχων Πανεπιστημαικής Σχολής, εξ ενός Μέλους της 
Διαχειριστικής Επιτροπής του Ιερού Προσκυνήματος 
Αγίων Αναργύρων Αρχαίας Κορίνθου και εκ μιας γυναικός 
ανωτέρας μορφώσεως. Όλα τα Μέλη επιλέγονται υπό του 
Μητροπολίτου Κορίνθου. 

2. Η θητεία του Διοικητικού Συμβουλίου είναι τριετής, 
τα Μέλη δε αυτού διορίζονται δια πράξεως του Μητροπο¬ 
λίτου Κορίνθου, όστις έχει τη δυνατότητα να διορίση το 
αυτό πρόσωπον, όταν υπάρχη ειδικός λόγος, ως Μέλος 
του Διοικητικού Συμβουλίου και δια περισσοτέρας της 
μιας τριετίας. 

3. Το αξίωμα των Μελών του Διοικητικού Συμβουλίου 
του Εκκλησιαστικού Μουσείου Αρχίας Κορίνθου και της 
Αιθούσης είναι τιμητικόν, αι δε προσφερόμεναι υπηρεσίαι 
εις τούτο, παρέχονται δωρεάν, άνευ αντιμισθίας ή αποζη- 
μιώσεως. 

4. Μέλος του Δ.Σ. το οποίον αποθνήσκει ή παραιτείται, 
αντικαθίσταται υπό του Μητροπολίτου Κορίνθου, Επίσης 


κατόπιν ητιολογημένης αποφάσεως του Διοικητικού Συμ¬ 
βουλίου, δύναται να αντικατασταθή υπό του Μητροπολί¬ 
του Μέλος και προς της λήξεως της θητείας αυτού. 

'Αρθρον 6 

Το Διοικητικόν Συμβούλιον συνέρχεται, κατόπιν προ- 
σκλήσεως του Προέδρου ή μετά από έγγραφον αίτησιν 
τριών τουλάχιστον Μελών, τα οποία μέλη θα αναγράφουν 
εις την αίτησιν των το θέμα ή τα θέματα δια τα οποία ζη¬ 
τούν την σύγκλησιν του Συμβουλίου. 

2. Το Διοικητικόν Συμβούλιον ευρίσκεται εις νόμιμον 
απαρτίαν όταν παρίσταται ο Πρόεδρος ή ο αναπληρωτής 
αυτού και δύο (2) τουλάχιστον εκ των μελών αυτού. 

3. Αι αποφάσεις του Διοικητικού Συμβουλίου λαμβάνο- 
νται κατά πλειοψηφίαν, εις περίπτωσιν δε ισοψηφίας υπε¬ 
ρισχύει η ψήφος του Προέδρου. 

4. Τον Πρόεδρον σπόντα ή κωλυόμενον αναπληροί ο 
ορισθείς ως Αναπληρωτής αυτού, πάντοτε εξουσιοδοτού¬ 
μενος εγγράφως υπό του Προέδρου. 

5. Συνεδρίασις του Διοικητικού Συμβουλίου είναι άκυ¬ 
ρος και παράνομος, εάν δεν παρίστανται εις αυτήν ο Πρό¬ 
εδρος ή ο Αναπληρωτής του Προέδρου. 

6. Τα πρακτικά της Συνεδριάσεως του Διοικητικού Συμ¬ 
βουλίου αναγιγνώσκονται εις την αμέσως επομένην συνε¬ 
δρίαν και υπογράφονται υπό τωβ παρισταμένων Μελών. 

7. Το Διοικητικόν Συμβούλιον εις την πρώτην συνεδρίαν 
αυτού εκλέγει, μεταξύ των Κληρικών Μελών αυτού, τον 
Αντιπρόεδρον και τον Ταμίαν του Μουσείου. Καθήκοντα 
Γραμματέως ανατίθενται εις πρόσωπον το οποίον ορίζει ο 
Μητροπολίτης. 

'Αρθρον 7 

1. Ο Αναπληρωτής του Προέδρου αναπληρώνει τούτον, 
όταν εξουσιοδοτείται εγγράφως υπ’ αυτού δια μίαν ή πε- 
ρισσοτέρας συνεδρίας ή δια τακτόν χρονικόν διάστημα. Η 
εξουσιοδότησις ανακαλείται οποτεδήποτε υπό του Προέ¬ 
δρου. 

2. Ο Ταμίας διαχειρίζεται την περιουσίαν του Εκκλη¬ 
σιαστικού Μουσείου, είναι δε υπόλογος ανά πάσαν στιγ¬ 
μήν έναντι του Διοικητικού Συμβουλίου. Τηρεί όλα τα κατά 
νόμον Βιβλία της Διαχειρίσεως και απαγορεύεται να έχη 
εις χείρας του περισσοτέρας των πεντήκοντα χιλιάδων 
(50.000) δραχμών. 

3. Ο Γραμματεύς τηρεί τα Πρακτικά των συνεδριάσεων 
του Διοικητικού Συμβουλίου, διακινεί όληντην αλληλογρα¬ 
φίαν αυτού, τηρεί τους σχετικούς φακέλλους και το Βι- 
βλίον Πρωτοκόλλου. 

'Αρθρον 8 

Το Διοικητικόν Συμβούλιον έχει αρμοδιότητα και ευθύ¬ 
νην δια την όλην διοίκησιν και διαχείρισιν του Εκκλησιαστι¬ 
κού Μουσείου και της Αιθούσης. 

Ειδικότερον: 

1. Παρακολουθεί την δι' επιστημονικού τρόπου λει¬ 
τουργίαν του Μουσείου και διαχειρίζεται την περιουσίαν 
αυτού. 

2. Εξετάζει και αποδέχεται ή όχι τας πόσης φύσεως δω¬ 
ρεάς, κληρονομιάς ή κληροδοσίας υπέρ του Μουσείου. 

3. Αποφασίζει δια τας αγοράς αντικειμένων προς πλου- 

τισμόν του Μουσείου ως και δι’ ανταλλαγάς ή παραχωρή¬ 
σεις των πολλαπλών ομοίων αντικειμένων. 

4. Συντάσσει τον Απολογισμόν του παρελθόντος οικο¬ 
νομικού έτους και τον Προϋπολογισμόν του επομένου και 
υποβάλλει τούτους προς έγκρισιν εις το Μητροπολιτικόν 
Συμβούλιον. 

5. Παρέχει άδειαν δια την αντιγραφήν ή την καθ' οιονδή- 
ποτε τρόπον επανεπαγωγήν των αντικειμένων του Μου¬ 
σείου, δια τηγν οργάνωσιν εκθέσεων, δια την παραχώρη- 
σιν προς χρήσιν αντικειμένων εις εορταστικάς εκδηλώσεις 
και παραστάσεις και καθορίζει τας ημέρας και τας ώρας 
των επισκέψεων. 

6. Αποφασίζει δια τη διοργάνωσιν διαλέξων, εκθέσεων 
κ.λπ. εις την Αίθουσαν. 

7. Εις την Αίθουσαν απαγορεύονται πολιτικοί και γενι¬ 
κώς εξωεκκλησιαστικαί εκδηλώσεις. 

8. Τέλος του Δ.Σ. αποφασίζει δια παν θέμα, το οποίον 
ανάγεται εις την επίτευξιν των σκοπών του Μουσείου και 
της Αιθούσης και την εύρυθμον λειτουργίαν αυτών. 

Άρθρον 9 

1. Ο Πρόεδρος του Διοικητικού Συμβουλίου εκπροσω¬ 
πεί νομίμως το Εκκλησιαστικόν Μουσείον και την Αίθου¬ 
σαν ενώπιον οιασδήποτε Δικαστικής και Διοικητικής Αρ¬ 
χής, συμβάλλεται εξ ονόματος και δια λογαριασμόν αυτού, 
μετά προηγουμένην απόφασιν του Διοικητικού Συμβου¬ 
λίου. Υπογράφει την αλληλογραφίαν ή τα αποσπάσματα 
των Πρακτικών των Συνεδριών του Διοικητικού Συμβου¬ 
λίου. 

2. Προκειμένου περί «δόσεως όρκου», τούτον δίδει δια 
το Μουσείον εν εκ των Λαϊκών Μελών του Διοικητικού 
Συμβουλίου εξουσιοδοτούμενον εκάστοτε εγγράφως και 
δια το συγκεκριμένον θέμα. 

ΚΕΦΑΛΑΙΩΝ Δ' 

Πόροι του Εκκλησιαστικού Μουσείου 
περιουσία αυτού και διαχείρισις 

Άρθρον 10 

Πόροι του Εκκλησιαστικού Μουσείου και της Αιθούσης 
είναι: 

1. Αι εκάστοτε υπέρ αυτού δυναταί επιχορηγήσεις της 
Ιεράς Μητροπόλεως Κορίνθου. 

2. Αι εισφοραί των Ιερών Ναών, Μονών, Ησυχαστηρίων 
και Προσκυνημάτων της Ιεράς Μητροπόλεως Κορίνθου, αι 
οποίαι θα αναγράφωνται κατ’ έτος εις τους Προπϋπολογι- 
σμούς αυτών υπό των οικείων Συμβουλίων και θα εγκρίνω- 
νται υπό του Μητροπολιτικού Συμβουλίου. 

3. Κληρονομίαι, κληροδοσίας δωρεαί και αφιερώσεις εξ 
ιδιωτών. 

4. Εισφοραί από Δήμους, Κοινότητας ή Οργανισμούς. 

5. Κρατικοί επιχορηγήσεις. 

6. Πρόσοδοι εκ περιφοράς δίσκου εις τους Ναούς της 
Ιεράς Μητροπόλεως Κορίνθου, όστις θα διενεργείται 
άπαξ του έτους, εις ημερομηνίαν οριζομένην δια Πράξεως 
του Μητροπολίτου Κορίνθου. 

7. Αι εισπράξεις από τυχόν εισιτήριον εισόδου εις το 
Μουσείον. 

8. Παν έτερον έσοδον προερχόμενον εκ νομίμου και 
χρηστής πηγής. 

9. Τα πλεονάσματα του Ιερού Προσκυνήματος Αγίων 
Αναργύρων Αρχαίας Κορίνθου, δύνανται να χρησιμοποιώ- 


νται δια το Εκκλησιαστικόν Μουσείον και τας ανάγκας της 
Αιθούσης. 

Άρθρον 11 

Οι πόροι του Εκκλησιαστικού Μουσείου Αρχαίας Κορίν¬ 
θου και της Αιθούσης, διατίθενται: 

1. Δια τον εξωραϊσμόν και την συντήρησιν αυτού και των 
ακινήτων αυτού. 

2. Δια την κατασκευήν ειδικών επίπλων φυλάξεως και 
εκθέσεως των αντικειμένων. 

3. Δια τη τη συντήρησιν των αντικειμένων του Μου¬ 
σείου. 

4. Δια την αγοράν αντικειμένων, τα οποία θα εκτίθενται 
εις το Μουσείον. 

5. Δια παν έτερον έξοδον, προβλεπόμενον ή απρόβλε¬ 
πτον υπό του Προϋπολογισμού αυτού, κατά την απόφασιν 
του Διοικητικού Συμβουλίου. 

Άρθρον 12 

1. Η ακίνητος περιουσία του Εκκλησιαστικού Μουσείου 
καταγράφεται εις το Κτηματολόγιον, το οποίον φυλάσσε¬ 
ται με ευθύνην του Ταμίου και θα είναι καταγεγραμμένη 
νομίμως εις το Υποθηκοφυλακείον ή το μελλοντικόν Κτη- 
ματολόγιον. 

2. Το Εκκλησιαστικόν Μουσείον τηρεί βιβλίον Πρακτι¬ 
κών, Βιβλίον Ταμείου, Γραμμάτια Εισπράξεων, Εντάλματα 
Πληρωμών, Πρωτόκολλον εισερχομένης και εξερχομένης 
αλληλογραφίας και Βιβλίον Αντικειμένων. Άπαντα τα 
ανωτέρω βιβλία είναι ηριθμημένα και τεθεωρημένα υπό 
του Μητροπολίτου. 

Άρθρον 13 

1. Το οικονομικόν έτος για το Εκκλησιαστικόν Μουσείον 
και την Αίθουσαν άρχεται την 1 η Ιανουάριου και λήγει την 
31η Δεκεμβρίου. 

2. Τα έσοδα και τα έξοδα του Εκκλησιαστικού Μουσείου 
και της Αιθούσης δι' έκαστον οικονομικόν έτος προσδιορί¬ 
ζονται εις τον Προϋπολογισμόν. 

3. Ο Προϋπολογισμός του Εκκλησιαστικού Μουσείου 
και της Αιθούσης καταρτίζεται υπό του Ταμίου, ελέγχεται 
και εγκρίνεται υπό του Διοικητικού Συμβουλίου εντός του 
πρώτου δεκαπενθημέρου του μηνός Οκτωβρίου εκάστου 
έτους. 

4. Ο Προϋπολογισμός του Εκκλησιαστικού Μουσείου 
και της Αιθούσης υποβάλλεται υποχρεωτικώς προς έγκρι- 
σιν εις το οικείον Μητροπολιτικόν Συμβούλιον της Ιεράς 
Μητροπόλεως Κορίνθου κατά το δεύτερον δεκαπενθήμε¬ 
ρον του μηνός Οκτωβρίου. 

5. Συμπληρωματικαί και έκτακτοι πιστώσεις ψηφίζονται 
υπό του Διοικητικού Συμβουλίου και υποβάλλονται προς 
έγκρισιν εις το Μητροπολιτικόν Συμβούλιον. 

6. Μετά τη λήξιν της χρήσεως συντάσσεται υπό του Τα¬ 
μίου ο Απολογισμός του Εκκλησιαστικού Μουσείου και 
της Αιθούσης. Ο Απολογισμός ελέγχεται και εγκρίνεται 
υπό του Διοικητικού Συμβουλίου κατά το πρώτον δεκα¬ 
πενθήμερον του μηνός Ιανουάριου εκάστου έτους και 
υποβάλλεται προς έλεγχον και έγκρισιν εις το Μητροπολι- 
τικόν Συμβούλιον κατά το δεύτερο δεκαπενθήμερο του 
μηνός Ιανουάριου εκάστου έτους. 

7. Η χρηματική περιουσία του Εκκλησιαστικού Μου¬ 
σείου και της Αιθούσης, όταν υπερβαίνη τας πεντήκοντα 
χιλιάδας (50.000) δραχμάς, θα κατατίθεται εις Τράπε¬ 
ζαν. 

8. Δια την ανάληψιν οιουδήποτε ποσού απαιτείται Πρα¬ 
κτικόν του Διοικητικού Συμβουλίου, Γραμμάτιον Εισπρά- 
ξεως και εξουσιοδότησις δια το πρόσωπον το οποίον θα 
διενεργήση την ανάληψιν ή τραπεζική επιταγή την οποίαν 
θα υπογραφή ο Πρόεδρος και ο Ταμίας. 

9. Τα έξοδα της Αιθούσης θα προσδιορίζονται όπως θα 
προκύπτουν και θα αντιμετωπίζονται από την γενικήν φι¬ 
λοσοφίαν του Κανονισμού αυτού. 

Άρθρον 14 

1. Εις περίπτωσιν διαλύσεως του Εκκλησιαστικού Μου¬ 
σείου και της Αιθούσης Αρχαίας Κορίνθου, όλη η περιου¬ 
σία αυτού περιέρχεται αυτοδικαίως εις το Νομικόν Πρό¬ 
σωπον της Ιερός Μητροπόλεως Κορίνθου. 

2. Δια τυχόν διάλυσιν του Εκκλησιαστικού Μουσείου και 
της Αιθούσης ή τυχόν αλλαγήν της χρήσεως του διωρόφου 
κτιρίου, απαιτείται ητιολογημένη απόφασις των τεσσάρων 
πέμπτων των Μελών του Διοικητικού Συμβουλίου. Εις την 
συνεδρίασιν, κατά την οποίαν θα εξεταοθή τυχόν διάλυσις 
του Εκκλησιαστικού Μουσείου και της Αιθούσης, παρί- 
σταται υποχρεωτικώς και ο Πρόεδρος αυτού. 

ΚΕΦΑΛΑΙΩΝ Ε' 

Προσωπικόν του Εκκλησιαστικού Μουσείου 

Άρθρον 15 

Εις την θέσιν του Διευθυντού τοποθετείται εκπαιδευτι¬ 
κός λειτουργός, αποσπώμενος νομίμως εκ της υπηρεσίας 
αυτού, ή Εφημέριος με ειδικός γνώσεις, αποσπώμενος δι’ 
αυτόν τον σκοπόν εις τον Ιερόν Προσκυνηματικόν Ναόν 
Αγίων Αναργύρων. Εις τα καθήκοντα αυτού έχει βοηθόν 
τον έτερον Εφημέριον της Ενορίας και τους τυχόν υπηρε- 
τούντας νεωκόρους. 

Άρθρον 16 

Η λειτουργία της Αιθούσης «Άγιος Απόστολος Ιού- 
στος», δύναται να υπαχθή εις τον υπό του Μητροπολίτου 
διοριζόμενον Επόπτην και Συντονιστήν της Κινήσεως της 
Ορθοδόξου Χριστιανικής Νεολαίας Κορινθίας. 

ΚΕΦΑΛΑΙΟΝ ΣΤ' 

Τελικοί Διατάξεις 

Άρθρον 17 

Ο παρών Κανονισμός τροποποιείται υπό της Ιερός Συ¬ 
νόδου κατόπιν αποφάσεως του Διοικητικού Συμβουλίου 
και εγκρίσεως του Μητροπολιτικού Συμβουλίου της Ιεράς 
Μητροπόλεως Κορίνθου. 

Άρθρον 18 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το περιοδικόν «ΕΚΚΛΗΣΙΑ». 


Άρθρον 19 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του προϋπολογισμού του Νομι¬ 
κού Προσώπου της Ιεράς Μητροπόλεως Κορίνθου, το 
ύψος της οποίας δεν είναι δυνατόν να υπολογισθή. 

Αθήνα, 31 Ιουλίου 1997 

Πρόεδρος Αρχιγραμματεύς 

ΐΟ Αθηνών ΣΕΡΑΦΕΙΜ ·)Ό Διαυλείας ΔΑΜΑΣΚΗΝΟΣ 

-♦- 

Α ΝΑΚΟΙΝΩΣΕΙ Σ 

(5) 

Ανακοίνωση για τη θέση σε ισχύ της «Συμφωνίας μεταξύ 
των Κυβερνήσεων της Ελληνικής Δημοκρατίας και της 
Δημοκρατίας της Αρμενίας για συνεργασία στους το¬ 
μείς της εκπαίδευσης, του πολιτισμού και της επι¬ 
στήμη» (Αθήνα, 16.12.1994). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας της Αρμενίας για συνεργασία στους το¬ 
μείς της εκπαίδευσης, του πολιτισμού και της επιστήμης 
που υπογράφηκε στην Αθήνα στις 16 Δεκεμβρίου 1994 
και η οποία κυρώθηκε με τον υπ’ αριθ. 2504/1997 Νόμο 
που δημοσιεύθηκε στο υπ’ αριθ. 117 Φύλλο της Εφημερί- 
δος της Κυβερνήσεως τεύχος Α' της 11 Ιουνίου 1997, τέ¬ 
θηκε σε ισχύ σύμφωνα με τη διάταξη του άρθρου 15 αυ¬ 
τής, την 2 Οκτωβρίου 1997. 

Αθήνα, 31 Οκτωβρίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


Ανακοίνωση για τη θέση σε ισχύ της «Συμφωνίας με¬ 
ταξύ του Υπουργείου Δημόσιας Τάξης της Ελληνικής 
Δημοκρατίας και του Υπουργείου Εσωτερικών της Δη¬ 
μοκρατίας της Αρμενίας» (Αθήνα, 18.6.1996) .7 

Το Υπουργείο Εξωτερικών ανακοινώνει ότι η Συμφωνία 
για τη συνεργασία μεταξύ του Υπουργείου Δημόσιας Τά¬ 
ξης της Ελληνικής Δημοκρατίας και του Υπουργείου Εσω¬ 
τερικών της Δημοκρατίας της Αρμενίας που υπογράφηκε 
στην Αθήνα στις 18 Ιουνίου 1996 και η οποία κυρώθηκε με 
τον υπ’ αριθ. 2499/1997 Νόμο που δημοσιεύθηκε στο υπ’ 
αριθ. 100 Φύλλο της Εφημερίδος της Κυβερνήσεως τεύ¬ 
χος Α' της 28ης Μαΐου 1997, τέθηκε σε ισχύ σύμφωνα με 
τη διάταξη του άρθρου 12 αυτής την 24.10.1997. 

Αθήνα, 31 Οκτωβρίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 08 * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σελωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ξ. - Ε.Π.Ξ. 5225 761 ΘΕΣΣΑΛΟΝΙΚΗ 

5230 641 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ 0225 713 ΠΕΙΡΑΙΑΣ 


Πώληση Φ.Ε.Κ 

Φωτοαντίγραφα παλαιών Φ.Ε.Κ. 
Ειβλιουηκη παλαιών Φ.Ε.Κ. 

Οδηγίες για δημοσιεύματα Α.Ε. ■ Ε.Π.Ε. 
Εγγραφή Συνδρομητών Φ.Ε.Κ και 


5243 547 Νικήτα 6-8 Τ.Κ 185 31 

5233 762 ΠΑΤΡΑ 

52-53 141 Κορινδου 327 Τ.Κ 252 23 

5243 183 ΙΩΑΝΝΙΝΑ 
5243 785 Διοικητήριο Τ.Κ. 454 44 

ΚΟΜΟΤΗΝΉ 

5248 320 Δημοκρατίας 1 Τ.Κ. 631 00 


4136 402 
5171 307 
(061) 271 249 
224 581 

(06511 21 901 ! 
(0531) 22 037 | 


- Μέχρι 3 σελίδες 150 δρχ. 

ΤΙΜΗ ΦΥΛΛΩΝ - Από 3 μόνοι 16 σελίδες 200 δρχ 

ΕΦΉΜΕΡίΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύ 


ΗΣΕΩΣ - Απο 16 σελίδες και άνω π.ροσαύξηση 100 δρχ. ανά δσέλ'.δο ή υόρ: 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Α' (Νόμοι. Π.Δ., Συμβάσεις κ.λπ.) 

' Λ -, ., 

Β' (Υπουργικές αποφάσεις κ.λπ.) 

50.000 » 

Γ' (Διορισμοί, απολύσεις κ.λπ. Δη μ. Υπαλλήλων) 

10.000 >· 

Δ' (Απαλλοτριώσεις, πολεοδομία κ.λπ.) 

50.000 » 

Αναπτυξιακών Πράξεων (Τ.Α.Π.Σ.) 

25.000 ·> 

Ν.Π.Δ.Δ. (Διορισμοί κ.λπ. προσωπικού Ν.Π Δ.Δ.) 

10.000 » 

Παράρτημα ( Πίνακες επιτυχόντων διαγωνισμών) 

5.000 >■ 

Δελτίο Βιομηχανικής Ιδιοκτησίας (Δ.Ε.3.1.) 

10.000 ■> 

Ανώτατου Ειδικού Δικαστηρίου (Α.Ε.Δ.) 

<5 ,Ά ,ύ λ 4) 

Ανωνύμων Εταιρειών & Ε.Π.Ξ. 

250.000 - 

Προκηρύξεων Α.Σ.Ε.Π. 

10.000 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >· 


2.500 δρχ. 

Ζ Π Π „ 


ι ου » 
12.500 » 


■ Οι συνδοομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) τσ 
οπαίο μ*: τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, ειστιράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Ο; Νομαρχιακές Αυτοδιοικήσεις, ο: Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρα το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χοηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά οπό 03.00 έως 13.00 


Ο 70 ΕΘΝΙΚΟ ΤΥΠΟΓΡΑΦΕΙΟ 

















